**Fòmilè Konsantman Pasyan pou Vizit sou Televideyo an Gwoup**

**Pasyan an di avivwa li konprann sa ki annapre yo:**

* Si ou bezwen laswenyay touswit, w ap rele 911 oswa ale nan sal dijans ki pi pre w la
* Ou gen dwa pa bay oswa wete konsantman w pou vizit telesante an gwoup yo nenpòt ki lè
* Ou gen menm dwa a konfidansyalite pou vizit telesante yo ak sa ou genyen yo pou vizit an pèsonn, men vizit telesante yo gen nouvo difikilte ki fè n oblije pran plis prekosyon, tankou:
  + Sèvi ak yon rezo entènèt prive ak sekirize pou vizit televideyo yo
  + Si patisipan yo nan yon gwoup pa nan yon espas prive, gen lòt moun ki gen dwa tande sa ou di gwoup la
  + Gen risk pou gen patisipan ki anrejistre oswa pran foto vizit an gwoup la epi bay lòt moun wè yo
  + Si ou pa wete non fanmi ou nan kont google ou a jan nou ba ou enstriksyon pou sa, y ap kapab wè non konplè ou nan vizit an gwoup la
  + Si ou mete non konplè ou lè w ap antre nan vizit la apati de yon kont ki pa Gmail, tout patisipan yo ap wè non batèm ou ak non fanmi ou
  + Gen risk pou gen yon moun ki vini nan vizit an gwoup la ki pa sipoze la
* Ou dwe konnen CHA p ap gade repons pasyan yo voye pa imèl sou vizit an gwoup yo. Tanpri ***pa reponn*** imèl ou resevwa ki gen pou wè ak vizit an gwoup ou a. Olye de sa, tanpri sèvi ak MyChart oswa rele klinik ou a si ou gen kesyon.

Pasyan ki gen mwens pase 18 an yo dwe gen konsantman yon paran oswa yon gadyen pou sa ki pi wo a.

Nou mete pwotokòl sekirite anplas pou redui risk pou moun ki pa otorize resevwa non ou ak imèl ou. Nan sikonstans ra, pwotokòl sa yo gen dwa pa mache.